Kommissionens forordning (EF) nr. 1163/2001

af 14. juni 2001

om ydelse af udligningsgodtgørelse til producentorganisationerne for tunfisk leveret til forarbejdningsindustrien i perioden 1. juli-30. september 2000

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 104/2000 af 17. december 1999 om den fælles markedsordning for fiskerivarer og akvakulturprodukter(1), ændret ved Kommissionens forordning (EF) nr. 939/2001(2), særlig artikel 27, stk. 6, og

ud fra følgende betragtninger:

(1) Indtil 31. december 2000 blev der i henhold til artikel 18 i Rådets forordning (EØF) nr. 3759/92 af 17. december 1992 om den fælles markedsordning for fiskerivarer og akvakulturprodukter(3), som blev ophævet ved forordning (EF) nr. 104/2000, tildelt udligningsgodtgørelse på visse betingelser til EF's tunfiskproducentorganisationer for de mængder tunfisk, der blev leveret til forarbejdningsindustrien i det kvartal, som priskonstateringerne gjaldt, hvis både den gennemsnitlige salgspris på EF-markedet i det pågældende kvartal og prisen franko grænse, i givet fald forhøjet med den gældende udligningsafgift, på samme tid var lavere end 91 % af EF-producentprisen for den pågældende vare.

(2) En analyse af situationen på EF-markedet i året 2000 har vist, at både den gennemsnitlige kvartalssalgspris og prisen franko grænse, der er omhandlet i artikel 18 i forordning (EØF) nr. 3759/92, for gulfinnet tun (Thunnus albacares) på højst 10 kg pr. fisk, storøjet tun (Thunnus obesus) og bugstribet bonit (Euthynnus (Katsuwonus) pelamis) i perioden 1. juli-30. september var lavere end 91 % af den gældende EF-producentpris som fastsat ved Rådets forordning (EF) nr. 2748/1999(4).

(3) Betingelserne i forordning (EØF) nr. 3759/92 bør bevares med henblik på at beslutte at yde udligningsgodtgørelse for de pågældende varer for perioden 1. juli-30. september 2000.

(4) De transaktioner, der skal tages i betragtning ved fastlæggelsen af retten til godtgørelse, bør være de salg, for hvilke fakturaerne er dateret i det pågældende kvartal, og som er blevet lagt til grund for beregningen af den månedlige gennemsnitssalgspris, der er nævnt i artikel 7, stk. 1, litra b), i Kommissionens forordning (EØF) nr. 2210/93(5), der ved forordning (EF) nr. 80/2001(6) blev ophævet med virkning fra 1. januar 2001.

(5) Ifølge artikel 18, stk. 2, i forordning (EØF) nr. 3759/92 kan godtgørelsen i intet tilfælde overstige enten forskellen mellem udløsningstærskelen og den pågældende vares gennemsnitlige salgspris på EF-markedet eller et fast beløb på 12 % af denne tærskel.

(6) De mængder, for hvilke der kan ydes udligningsgodtgørelse efter artikel 18, stk. 1, i forordning (EØF) nr. 3759/92, må for det pågældende kvartal under ingen omstændigheder overstige de grænser, der er nævnt i stk. 3 i samme artikel.

(7) Mængderne af gulfinnet tun (Thunnus albacares) på højst 10 kg pr. fisk, storøjet tun (Thunnus obesus) og bugstribet bonit (Euthynnus (Katsuwonus) pelamis), som er solgt og leveret til forarbejdningsindustrien etableret på Fællesskabets toldområde, var i det pågældende kvartal højere end de mængder, der var blevet solgt og leveret i samme kvartal i de tre foregående fangstår. Da disse mængder overstiger den grænse, der er fastsat i artikel 27, stk. 3, i forordning (EF) nr. 104/2000, skal der foretages en begrænsning af den samlede mængde af disse varer, for hvilke der kan ydes godtgørelse.

(8) Som følge af de lofter, der i artikel 18, stk. 4, i forordning (EØF) nr. 3759/92 er fastsat for godtgørelsen til de enkelte producentorganisationer, bør de støtteberettigede mængder fordeles mellem producentorganisationerne i forhold til disses respektive produktion i samme kvartal i fangstårene 1997-1999.

(9) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -

UDSTEDT FØLGENDE FORORDNING:

Artikel 1

Udligningsgodtgørelsen til producentorganisationer for tunfisk leveret til forarbejdningsindustrien ydes for perioden 1. juli-30. september 2000 for nedennævnte varer:

>TABELPOSITION>

Artikel 2

1. Den samlede mængde pr. art, som der kan ydes godtgørelse for, udgør for:

>TABELPOSITION>

2. Fordelingen af den samlede mængde på de berørte producentorganisationer er angivet i bilaget.

Artikel 3

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. juni 2001.

På Kommissionens vegne

Franz Fischler

Medlem af Kommissionen

(1) EFT L 17 af 21.1.2000, s. 22.

(2) EFT L 132 af 15.5.2001, s. 10.

(3) EFT L 388 af 31.12.1992, s. 1.

(4) EFT L 331 af 23.12.1999, s. 28.

(5) EFT L 197 af 6.8.1993, s. 8.

(6) EFT L 13 af 17.1.2001, s. 3.

BILAG

Fordelingen mellem producentorganisationerne af de mængder tunfisk, der kan ydes udligningsgodtgørelse for i perioden 1. juli-30. september 2000, med angivelse af mængderne for de forskellige godtgørelsesprocentsatser

1.

>TABELPOSITION>

2.

>TABELPOSITION>

3.

>TABELPOSITION>